**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 3/08.05.2020 година**

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Поемане на дългосрочен общински дълг под формата на безлихвен заем от централния бюджет.

 *Докладва: Нуридин Исмаил- кмет на община*

 **2.**Кандидатстване по процедура BG05M9OP001-2.101 „Патронажна грижа за възрастни хора и лица с увреждания – Компонент 3” по Оперативна програма „Развитие на човешките ресурси” 2014-2020 година.

*Докладва: Нуридин Исмаил- кмет на община*

 **3.**Разглеждане и произнасяне по искане за закупуване на имот – общинска собственост, по реда на чл.35, ал.3 от ЗОС (Закона за общинската собственост).

*Докладва: Илхан Ахмед- зам.кмет на община*

**4.**Изменение на разрешително за ползване на воден обект-язовир-публична общинска собственост.

*Докладва: Илхан Ахмед- зам.кмет на община*

**5.**Опрощаване на дължимата наемна цена за периода на извънредното положение във връзка с усложнената епидемична обстановка на физически и юридически лица-наематели или ползватели, които са ограничили или преустановили дейността си в следствие на мерките и ограниченията, наложени по време на извънредното положение.

*Докладва: Илхан Ахмед- зам.кмет на община*

**6.**Докладни записки:

**6.1** Отпускане на временен безлихвен заем за авансово финансиране на плащания по проект BG05M9OP001-2.101-0106 „ Патронажна грижа за възрастни хора и лица с увреждания в община Хитрино” по процедура чрез директно предоставяне на безвъзмездна финансова помощ.

*Докладва: Нуридин Исмаил- кмет на община*

**6.2.** Приемане на годишен отчет за 2019г. по изпълнение на Плана за действие към „ Програма за опазване на околната среда в Община Хитрино за периода 2016-2020г. ”

*Докладва: Ахмед Ахмед- зам.кмет на община*

**6.3.** Приемане на годишен отчет за 2019г. по изпълнение на Плана за действие с подпрограми към „Програма за управление на отпадъците в община Хитрино с период нас действие 2015-2020г. ”

*Докладва: Ахмед Ахмед- зам.кмет на община*

**6.4.** Одобряване на годишен доклад за 2019г. за наблюдение на изпълнението на Общински план за развитие на община Хитрино за периода 2014-2020г.

*Докладва: Ахмед Ахмед- зам.кмет на община*

**6.5.** Издаване на разрешение за изработване на проект ПУП – План за регулация за част от кв.5, кв.34, кв.40 и кв.36 от регулационния план на с. Черна, община Хитрино, област Шумен.

*Докладва: Ахмед Ахмед- зам.кмет на община*

 **7.** Питане.

**ПО ПЪРВА ТОЧКА ОТ ДНЕВНИЯ РЕД**

 Поемане на дългосрочен общински дълг под формата на безлихвен заем от централния бюджет.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т. 10; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 35**

На основание чл.4 т.9 и чл.13 от Закона за общински дълг, чл.32 ал.5 от Закона за публичните финанси и във връзка със сключен договор за безвъзмездна финансова помощ **Договор №27/07/2/0/00941 от 14.08.2018г. по мярка 7.2** за проект „Постигане на социално равенство, обществено здраве и осигуряване на качествена жизнена среда, чрез реконструкция на част от водоснабдителната система на с. Хитрино ***сключен между община Хитрино и ДФ”Земеделие”,*** Общински съвет Хитрино

Р Е Ш И:

Поема дългосрочен общински дълг под формата на безлихвен заем от централния бюджет в размер до 438 490 лв. /четиристотин тридесет и осем хиляди четиристотин и деветдесет лв./ за извършване на окончателно плащане на разходите по изпълнението на проекта, съгласно постановление №215 от 5 октомври 2018г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014-2020г. и тяхното възстановяване.

Срокът за погасяване на заема е до 25.12.2021г.

С поемането на задължение за ползване на безлихвен заем от централния бюджет, община Хитрино се задължава да ползва предоставения заем само за покриване на разходите по проекта.

**ПО ВТОРА ТОЧКА ОТ ДНЕВНИЯ РЕД**

Кандидатстване по процедура BG05M9OP001-2.101 „Патронажна грижа за възрастни хора и лица с увреждания – Компонент 3” по Оперативна програма „Развитие на човешките ресурси” 2014-2020 година.

Със 17 (седемнадесет) гласа „за”, без „против” и без „въздържали се”, на основание чл.21, ал.2, и във връзка с чл.21, ал.1, т.23 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 36**

Упълномощава кмета на община Хитрино да подаде проектно предложение по процедура BG05M9OP001-2.101 „Патронажна грижа за възрастни хора и лица с увреждания – Компонент 3” по Оперативна програма „Развитие на човешките ресурси” 2014-2020 г.

**ПО ТРЕТА ТОЧКА ОТ ДНЕВНИЯ РЕД**

Разглеждане и произнасяне по искане за закупуване на имот – общинска собственост, по реда на чл.35, ал.3 от ЗОС (Закона за общинската собственост).

Предложението на г-н Илхан Ахмед- зам. кмет на община Хитрино за даване на съгласие да се извърши продажба на имот – общинска собственост, а именно: 232 кв.м., като идеални части от УПИ III- ООД, кв. 48 по плана на село Хитрино, целия с площ от 545 кв. м. на Кадир Фахредин Мустафа, като собственик на законно построените в имота сгради се подложи на поименно гласуване. Получи 6 гласа „за”, 11 гласа „против”, без „въздържали се ” и не се прие.

Предложението на г-н Илхан Ахмед- зам. кмет на община Хитрино за даване на съгласие да се извърши продажба на имот – общинска собственост, а именно: 232 кв.м., като идеални части от УПИ III- ООД, кв. 48 по плана на село Хитрино, целия с площ от 545 кв. м. на Кадир Фахредин Мустафа, като собственик на законно построените в имота сгради се подложи на поименно гласуване. Получи 6 гласа „за”, 11 гласа „против”, без „въздържали се ” и не се прие.

Общински съвет Хитрино, на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 37**

На основание чл.35, ал.3 от ЗОС (Закона за общинската собственост), Общински съвет Хитрино

Р Е Ш И:

Отхвърля предложението с изх.№ 09-00-34 от 06.05.2020г. на г-н Илхан Ахмед- зам. кмет на община Хитрино за продажба на имот, общинска собственост, а именно: 232 кв.м., като идеални части от УПИ III-ООД, кв.48 по плана на село Хитрино, целият с площ от 545 кв.м. на Кадир Фахредин Мустафа- като собственик на законно построените в имота сгради.

**ПО ЧЕТВЪРТА ТОЧКА ОТ ДНЕВНИЯ РЕД**

Изменение на разрешително за ползване на воден обект-язовир, публична общинска собственост.

С 16 (шестнадесет) гласа „за”, 1 глас „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 38**

На основание чл.76 ал.1, т.1, чл.52, ал.1 т.3 от Закона за водите и чл.57 т.2 от Наредба за ползване на повърхностни води, Общински съвет Хитрино

Р Е Ш И:

Дава съгласие да се измени т.3 от Разрешително № 0002/21.04.2017г. за ползване на микроязовир „Тимарево”, публична общинска собственост, разположен в имот №000823, в землището на с. Тимарево, община Хитрино, област Шумен, с цел „аквакултури и свързаните с тях дейности”, касаеща годишните проби за качеството на водата, като се намалят на една проба вместо четири.

**ПО ПЕТА ТОЧКА ОТ ДНЕВНИЯ РЕД**

Опрощаване на дължимата наемна цена за периода на извънредното положение във връзка с усложнената епидемична обстановка на физически и юридически лица-наематели или ползватели, които са ограничили или преустановили дейността си в следствие на мерките и ограниченията, наложени по време на извънредното положение.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.2 и чл. 21, ал.1, т.8, чл.27 ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 39**

 На основание чл. 66 от Закона за изменение и допълнение на Закона за мерките и действията по време на извънредното положение, Общински съвет Хитрино

Р Е Ш И:

**1.**Дава съгласие неработещите физически и юридически лица, ползващи общински терени за разполагане на временни обекти, тротоари, площади, улични платна и терени за търговска дейност на открито да бъдат освободени от заплащане на такса и наем за периода на извънредното положение.

**2.**Дава съгласие наемателите на неработещите нежилищни обекти, подробно изброени в заповед №РД-01-124/13.03.2020г.и последващи такива на министъра на здравеопазването за противоепидемични мерки, които са общинска собственост, да бъдат освободени от заплащане на наем за съответния период, посочен в заповедта.

**3.**За освобождаване от наем, задължените лица следва да попълнят и представят в обшина Хитрино следните документи: искане за освобождаване от наем и декларация по образяц, представляваща неразделна част от настоящото решение. Приложение № 1 от 1 - декларация по образец.

**4.**На предплатилите за съответния период, сумите да бъдат приспаднати от следващото им плащане.

**5.**Възлага на кмета на общината или упълномощеното от него лице осъществяването на всички дейности, необходими за правилното и законосъобразното изпълнение на процедурата.

**ПО ШЕСТА ТОЧКА ОТ ДНЕВНИЯ РЕД**

**Докладни записки:**

**6.1.**Отпускане на временен безлихвен заем за авансово финансиране на плащания по проект BG05M9OP001-2.101-0106 „ Патронажна грижа за възрастни хора и лица с увреждания в община Хитрино” по процедура чрез директно предоставяне на безвъзмездна финансова помощ.

Със 17 (седемнадесет) гласа „за”, без „против” и без „въздържали се”, на основание чл.21, ал.1, точка 10; чл.27 ал.4 и ал.5 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 40**

На основание чл.104, ал.1, т.5 от Закона за публичните финанси , Общински съвет Хитрино

Р Е Ш И:

Дава съгласие за отпускане на временен безлихвен заем в размер на 67 035лв., за авансово финансиране на плащания за възнаграждения и осигурителни вноски на наетите лица и непреките разходи по проект BG05M9OP001-2.101-0106 „Патронажна грижа за възрастни хора и лица с увреждания в община Хитрино” по процедура чрез директно предоставяне на безвъзмездна финансова помощ „Патронажна грижа за възрастни хора и лица с увреждания – Компонент 3 на Оперативна програма ”Развитие на човешките ресурси.

 **6.2.**Приемане на годишен отчет за 2019г. по изпълнение на Плана за действие към „Програма за опазване на околната среда на община Хитрино за периода 2016-2020г.”

Със 17 (седемнадесет) гласа „за”, без „против” и без „въздържали се”, Общински съвет Хитринона основание чл.21, ал.1, т. 12 и т. 23, от Закона за местното самоуправление и местната администрация (ЗМСМА) прие

**РЕШЕНИЕ № 41**

На основание чл.79, ал.5 от Закона за опазване на околната среда (ЗООС), Общински съвет Хитрино

Р Е Ш И:

Приема годишния отчет за 2019г. по изпълнение на Плана за действие към „Програма за опазване на околната среда на община Хитрино за периода 2016-2020година”. Приложение №1 от 1.

**6.3.**Приемане на годишен отчет за 2019г. по изпълнение на Плана за действие подпрограми към „Програма за управление на отпадъците в община Хитрино с период на действие 2015-2020г.”

С 15 (петнадесет) гласа „за”, без „против” и 2-ма „въздържали се”, Общински съвет Хитрино, на основание чл.21, ал.1, т.23, чл.21, ал.1, т.12 Закона за местното самоуправление и местната администрация (ЗМСМА) прие

**РЕШЕНИЕ № 42**

На основание чл.52, ал.9 от Закона за управление на отпадъците (ЗУО), Общински съвет Хитрино

Р Е Ш И:

Приема годишния отчет за 2019 г. по изпълнение на Плана за действие с подпрограми към „Програма за управление на отпадъците в община Хитрино с период на действие 2015-2020 година”. Приложение № 1 от 1.

**6.4.**Одобряване на годишен доклад за 2019 г. за наблюдение на изпълнението на Общински план за развитие на община Хитрино за периода 2014-2020г.

С 16 (шестнадесет) гласа „за”, без „против” и 1 глас „въздържал се”, Общински съвет Хитрино, на основание чл. 21, ал.1, т. 23 от Закона за местното самоуправление и местната администрация (ЗМСМА) прие

**РЕШЕНИЕ № 43**

На основание чл.24, т.4 от Закон за регионалното развитие и чл.91, ал.4 от Правилника за прилагане на Закона за регионалното развитие, Общински съвет Хитрино

Р Е Ш И:

Одобрява годишния доклад за 2019г. за наблюдение на изпълнението на общински план за развитие на община Хитрино за периода 2014-2020г. Приложение № 1 от 1.

**6.5.**Издаване на разрешение за изработване на проект ПУП – План за регулация за част от кв.5, кв.34, кв.40 и кв.36 от регулационния план на с. Черна, община Хитрино, област Шумен.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т. 11 от Закона за местното самоуправление и местната администрация (ЗМСМА) прие

**РЕШЕНИЕ № 44**

На основание чл.124а, ал. 1 от (ЗУТ) Закона за устройство на територията, Общински съвет Хитрино

Р Е Ш И:

Дава съгласие за промяна на част от регулационния план на с. Черна, като се променят границите на УПИ XVI – 177 в кв.34, УПИ VI-общ. в кв.40, УПИ XXI-общ. в кв.5, УПИ V-34, УПИ VIII-35, УПИ VII-35 в кв.36 и уличната регулация около тях, в съответствие със съществуващите на място пътни платна и бордюри. Да се измени габарита на уличната отсечка от ОТ 75 до ОТ 78, като се образува нова ОТ 75а, ОТ 70а отпада и се образува нова отсечка между ОТ 70 и новата ОТ 70в, образуват се и други нови точки: ОТ78а, ОТ78б, ОТ78в, и ОТ77а.

**ПО СЕДМА ТОЧКА ОТ ДНЕВНИЯ РЕД**

Питане.

Г-н Емин Шакир – общински съветник зададе два въпроса към г-н Нуридин Исмаил- кмет на община Хитрино:

**1.**За полските пътища по населените места в община Хитрино, колко полски пътища се обработват и какви приходи има от тях?

Г-н Нуридин Исмаил- кмет на община Хитрино уведоми, че на следващото заседание на г-н Е.Шакир ще му бъде предоставена исканата информация. Информира, че няма право да се отдават под наем полски пътища, там където няма комасация и не събираме наем за ползването на тях. За да се отдават под наем трябва да има и подписана комасация.

**2.**За чешмата до стопанския двор в село Тимарево, ще има ли вода в тази чешма?

Г-н Исмаил Кязим- общински съветник от село Тимарево поясни, че там чешма е нямало, преди време е течала вода, но по тръба от другата чешма, което е неправилно.

Г-н Мустафа Ахмед – Председател на Общински съвет Хитрино, поради изчерпване на дневния ред, закри заседанието на Общинския съвет в 11.05 часа.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО